ZAPISNIK
14. sjednice Vijeća Mjesnog odbora Dankovec
održane dana 12. srpnja 2022. u prostorijama objekta mjesne samouprave
Dankovec, Slanovečka 19, s početkom u 18,00 sati

NAZOČNI ČLANOVI VIJEĆA:
Ivica Ivanović, Josip Fabijanić, Dražen Zrinski, Petra Buhin i Slavko Stanić
Predsjedava: Ivica Ivanović, predsjednik Vijeća
Zapisnik vodi: Dražen Zrinski
      Predsjednik konstatira, da  je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.
      Bez rasprave, jednoglasno, Vijeće prihvaća tekst zapisnika 13. sjednice Vijeća Mjesnog odbora Dankovec, održane 14.lipnja 2022.godine.
Na prijedlog predsjednika Vijeća, Vijeće jednoglasno prihvaća dopunu dnevnog reda i utvrđuje
DNEVNI RED
1. Godišnji izvještaj o izvršenju Financijskog plana Mjesnog odbora Dankovec za 2021. godinu – donošenje;
2.  Prijedlog za uklanjanje ili sanaciju betonskog šahta u Vrbinoj ulici (k.č.br. 13269 k.o.   Čučerje Novo)  – donošenje zaključka;
3. Zahtjev za dovoz pitke vode cisternom – donošenje zaključka 
a) Josip Pavleka
b) Šime Serdarević
4. Pitanja, prijedlozi i obavijesti

Ad. 1 Godišnji izvještaj o izvršenju Financijskog plana Mjesnog odbora Dankovec za 2021. 
U raspravi sudjeluju svi nazočni članovi Vijeća.
Vijeće jednoglasno donosi

ZAKLJUČAK 

Prihvaća se godišnji izvještaj o izvršenju Financijskog plana Mjesnog odbora Dankovec za 2021.  

Izvještaj se nalazi u prilogu zapisnika, te je sastavni dio istog.


Ad. 2 Prijedlog za uklanjanje ili sanaciju betonskog šahta u Vrbinoj ulici (k.č.br.13269 k.o. Čučerje Novo)
           Nakon provedene rasprave Vijeće jednoglasno donosi
ZAKLJUČAK
I/ Predlaže se uklanjanje, odnosno sanacija betonskog šahta (sa oznakom KANALIZACIJA) koji se nalazi u ulici Vrbina, k.č.br. 13269 k.o. Čučerje Novo, na način da se isti poravna sa razinom kolnika ili izdigne na razinu vidljivosti (cca 1 m) i označi na adekvatan način. 

II/ Gore navedeno predlaže se radi sigurnijeg i nesmetanog odvijanja prometa navedenom ulicom, lakšeg mimoilaženja vozila i kretanja vozila javnih službi.         
             
Ad 3.  Zahtjev za dovoz pitke vode cisternom 
Nakon upoznavanja za zahtjevima građana i provedene rasprave, Vijeće jednoglasno donosi
ZAKLJUČAK

1. [bookmark: _GoBack]Razmotren je zahtjev gosp. Josipa Pavleka vezano za dovoz 5 m3 pitke vode cisternom. 
2. Nakon obavljenog terenskog izvida na lokaciji Ulica sv.Barbare kbr.75, Vijeće daje pozitivno mišljenje na navedeni zahtjev. 

ZAKLJUČAK
1. Razmotren je zahtjev gosp. Šime Serdarevića vezano za dovoz 5 m3 pitke vode cisternom. 
2. Nakon obavljenog terenskog izvida na lokaciji Goliš 24, Vijeće daje pozitivno mišljenje na navedeni zahtjev. 

Ad 5.  Pitanja, prijedlozi i obavijesti
           Po ovoj točki nije bilo pitanja i prijedloga.
Završeno u 20,40 sati
KLASA: 024-08/22-003/1367
URBROJ: 251-13-11-5-22-2
U Zagrebu, 12. srpnja 2022.godine
Zapisnik sastavio: Dražen Zrinski                                            Predsjednik Vijeća MO Dankovec           
                                                                                                                    Ivica Ivanović
______________________                                                                ______________________

